ໃນວັນທີ 10 ເມສາ, ທ່ານ ເຈິນຕວນແອງ, ລັດຖະມົນຕີກະຊວງອຸດສາຫະກຳ ແລະ ການຄ້າ ຫວຽດນາມ ໄດ້ມີການສົນທະນາກັບ ທ່ານ Phil Hogan, ເຈົ້າໜ້າທີ່ອາວຸໂສ ຂອງອົງກອນການຄ້າ EU ກ່ຽວກັບ ບາງບັນຫາທີ່ກ່ຽວຂ້ອງກັບສັນຍາການຄ້າເສລີ ຫວຽດນາມ - ອີຢູ (EVFTA) ແລະການຮ່ວມມືດ້ານການຄ້າ ລະຫວ່າງ ຫວຽດນາມ ແລະ ອີຢູ ໃນສະພາບການລະບາດ ຂອງພະຍາດ COVID-19.
ກ່ຽວກັບສັນຍາ EVFTA, ທ່ານ Phil Hogan ໃຫ້ຮູ້ວ່າ, ວັນທີ 30 ມີນາ, ສະພາເອີຣົບ ໄດ້ຮັບຮອງເອົາສັນຍາ EVFTA ແລະ ດັ່ງນັ້ນ, ອີຢູ ຈຶ່ງໄດ້ປະຕິບັດສຳເລັດຜົນລະບຽບການພາຍໃນຢ່າງເປັນທາງການ ເພື່ອໃຫ້ສັນຍາມີຜົນສັກສິດ.
ສ່ວນຝ່າຍຫວຽດນາມ, ທ່ານ ເຈິນຕວນແອງ, ລັດຖະມົນຕີກະຊວງອຸດສາຫະກຳ ແລະ ການຄ້າ ຫວຽດນາມ ໄດ້ກ່າວວ່າ, ເອກະສານດັ່ງກ່າວ ໄດ້ລັດຖະບານ ລາຍງານຕໍ່ປະທານປະເທດ ຫວຽດນາມ ເພື່ອໄດ້ມີການຮັບການພິຈາລະນາ ແລະ ຮັບຮອງຜ່ານ ໃນວາລະກອງປະຊຸມຂອງສະພາແຫ່ງຊາດຫວຽດນາມ ຈະໄດ້ຈັດຂຶ້ນໃນເດືອນພຶດສະພາ. ທັງສອງຝ່າຍກໍ່ຫວັງວ່າ ສັນຍາ EVFTA ຈະມີຜົນບັງຄັບໃຊ້ຢ່າງເປັນທາງການ ໃນເດືອນກໍລະກົດນີ້.
ພາຍຫລັງທີ່ສະພາແຫ່ງຊາດຫວຽດນາມ ໃຫ້ເຊັນອະນຸມັດສັນຍາດັ່ງກ່າວແລ້ວ, ຮ່າງແຜນການສະບັບນີ້ ຈະໄດ້ຮັບການປັບປຸງ ແລະ ສົມບູນແບບ ເພື່ອໃຫ້ນາຍົກລັດຖະມົນຕີ ສາມາດລົງນາມຢ່າງເປັນທາງການ ເພື່ອປະກາດໃຊ້ຢ່າງເປັນທາງການ.
ຄຳຮຸ່ງ